Hit-momčad ovosezonskog njemačkog nogometnog prvenstva Augsburg sljedećih će nekoliko tjedana biti bez svog kapetana, 31-godišnjeg nizozemskog desnog beka Paula Verhaegha zbog ozljede mišića koju je zadobio tijekom nedjeljnog prvenstvenog okršaja s Eintrachtom iz Frankfurta (2-2).





Iz Augsburga su objavili kako će se prava priroda Verhaeghove ozljede znati nakon detaljnih pregleda u utorak.





Nakon 20 kola Augsburg je četvrti na ljestvici Bundeslige sa 34 boda, koliko ima i treći Schalke 04.





(H)



